Bretar opna vefsíðu með koltvísýrings reiknivél Í vikunni opnaði vefsíða í Bretlandi með reiknivél sem getur reiknað hversu mikil áhrif einstaklingar hafa á umhverfi sitt . Reiknivélin er kannski ekki ósvipuð og reiknivélar Kolviðar og Orkuseturs , en hún er miklu nákvæmari . Hún spyr ýmissa spurninga um heimilisaðstæður og reiknar út hversu mikil áhrif heimilislífið hefur á umverfið , hún reiknar saman orkunotkun ýmissa heimilistækja og spyr um almenna notkun þeirra , að lokum spyr hún um samgöngur , hversu marga bíla heimilið rekur , hversu mikið er keyrt á ári , eru almenningssamgöngur notaðar , hversu oft er farið í frí á ári , hvernig og hvert ? Allt þetta er svo reiknað saman og út kemur niðurstaða , nákvæm tala hversu mikin koltvísýring einstaklingur eða heimili , losar út í andrúmsloftið á ári hverju . Út frá þessu fæst ítarlegt plan um hvernig þú getur minnkað losun koltvísýrings og umhverfisáhrif . Vefurinn er settur á stofn af ríkisstjórn Bretlands og er unnin eftir nákvæmum tölum vottuðum af ríkisstjórninni . Umhverfisráðherra Breta , David Miliband sem opnaði vefsíðuna segir að þó að margir væru að leggja sitt af mörkum til að draga úr losun koltvísýrings og draga úr loftslagsbreytingum , væru margir „ óvissir um hvað best væri að gera til lifa vistvænna og hversu mikil áhrif loftslagsbreytingarnar hafa . “ „ Reiknivélin mun hjálpa fólki að ákveða hvað er best að gera til að vera viss um að það leggi sitt af mörkum “ sagði Miliband . Reiknivélin er nýjung og notast aðeins við vottuð gögn . Uppfæra þarf öll gögn reglulega svo að niðurstöðurnar séu ávalt áreiðanlegar . Vélin sem nú er á síðunni er aðeins þar til reynslu en hún mun verða þróuð áfram til að gera hana betri og áreiðanlegri . Martyn Williams baráttumaður um loftslagsmál og félagi í Vinum jarðar ( Friend’s of the Earth ) segir að ríkisstjórn Bretlands verði líka að einbeita sér að sinni eigin ábyrgð að draga úr losun kotvísýrings . „ Svona reiknivélar geta hjálpað einstaklingum og fjölskyldum mikið að taka einfaldar og grænar ákvarðanir til að leggja sitt af mörkum til að draga úr loftslagsbreytingum . “ sagði Williams og bætti svo við „ Þetta er engin syndaaflausn fyrir ríkisstjórnina og hún má alls ekki missa marks af markmiðunum , að draga verulega úr losun koltvísýrings í landinu . Miliband vonast til þess að aðrar þjóðir fylgi fordæmi Bretlands og taki ábyrgð . Mestar áhyggjur hefur hann þó af Bandaríkjunum og óttast að þeir séu að dragast aftur úr í baráttunni . „ Það er mikilvægt að fá þá með í baráttuna “ Hann sagði einnig að sum svæði í Bandaríkjunum væri tilbúin í baráttuna og að þar væri vaxandi áhugi á umhverfisvernd , en að það væri enn mjög langt í land .